Den 15-årige dreng, der tirsdag eftermiddag blev eftersøgt af politiet, er nu blevet fundet i god behold. Efter drengen blev eftersøgt på flere medier med signalement, blev Nordjyllands Politi kontaktet, da nogen havde set ham på gaden, og han blev få minutter før klokken 18.00 tirsdag aften samlet op af en patruljebil ved Limfjordstunellen. - Eftersøgningen har helt sikkert givet god respons, for nu er drengen fundet i god behold, siger Per Vagn Nielsen, der er vagtchef ved Nordjyllands Politi. Politiet begyndte at lede efter drengen, efter han gik fra en institution i Vodskov klokken 13.28 tirsdag eftermiddag.

Referat:
Den 15-årige dreng, som Nordjyllands Politi tirsdag eftersøgte, er nu fundet i god behold ved Limfjordstunnelen.